OzLabs/hebrew-wiki-articles huggingface dataset:
עונת 1959/1960 בליגה א'

עונת 1959/1960 בליגה א הייתה העונה החמישית של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 14 קבוצות.

בעונה זו סיימה שמשון תל אביב במקום הראשון והעפילה לליגה העליונה לעונת 1960/1961.

מכבי רחובות והפועל נתניה ירדו ליגה.

==התחרות==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=ccffcc
|1|| שמשון תל אביב||26||13||7||6||41||26||15||33||עלתה ליגה
|-
|2|| הפועל טבריה||26||15||2||9||49||31||18||32||rowspan=11|
|-
|3|| הכח תל אביב||26||14||4||8||40||25||15||32
|-
|4|| בית"ר ירושלים||26||13||6||7||36||28||8||32
|-
|5|| הפועל מחנה יהודה||26||11||4||11||41||34||7||26
|-
|6|| הפועל כפר סבא||26||10||6||10||40||39||1||26
|-
|7|| הפועל רחובות||26||10||6||10||32||38||6-||26
|-
|8|| הפועל קריית חיים||26||10||6||10||24||35||11-||26
|-
|9|| הפועל באר שבע||26||10||5||11||32||37||5-||25
|-
|10|| הפועל רמלה||26||10||4||12||36||47||11-||24
|-
|11|| הפועל חדרה||26||8||7||11||33||32||1||23
|-
|12|| מכבי חדרה||26||7||9||10||28||34||6-||23
|- bgcolor=#ffcccc
|13|| מכבי רחובות||26||6||7||13||21||30||9-||19||align=center rowspan=2|ירדו ליגה 
|- bgcolor=#ffcccc
|14|| הפועל נתניה||26||5||7||14||24||49||25-||17
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]

קטגוריה:עונות בליגת המשנה בכדורגל בישראל
קטגוריה:1959 בישראל: כדורגל
קטגוריה:1960 בישראל: כדורגל
קטגוריה:תחרויות כדורגל ב-1959
קטגוריה:תחרויות כדורגל ב-1960
מזרח אנטארקטיקה

מזרח אנטארקטיקה בצד הימני.
קרח ים וגושי קרח בחוף מזרח אנטארקטיקה.
מזרח אנטארקטיקה, המכונה גם אנטארקטיקה הגדולה, מכילה את חלק הארי (שני שלישים) של יבשת אנטארקטיקה, בצד היבשת הגובל באוקיינוס ההודי, וההרים הטראנס-אנטארקטיים מבדילים בינה לבין מערב אנטארקטיקה. כמעט כולה שוכנת בתחומי חצי הכדור המזרחי ושמה מקובל מזה למעלה ממאה שנים. היא גבוהה בדרך כלל ממערב אנטארקטיקה וכוללת את רכס הרי גאמבורצב, המתנשא לגבהים במרכזה.

פרט לאזורים קטנים על החוף, מזרח אנטארקטיקה מכוסה בקביעות בקרח. הייצוג היחיד לצמחייה ארצית הם טחבים, אזובים ואצות, הדבקים בסלעים, ויש שם גם ייצוג מוגבל של חסרי חוליות, בהם קפזנבאים, נמטודות, אקריות, ויבחושים. החופים הם תחומי רבייה לעופות-ים שונים ולפינגווינים, ולכלב ים נמרי, כלב ים ודל, פילי-ים, לובודון הסרטנים וכלב ים רוס יש אזורי רבייה וגידול על קרח הים הדחוס המקיף את החופים.

== מיקום ותיאור ==
מזרח אנטארקטיקה, המכוסה כמעט לחלוטין בקרח תמידי, כוללת את ארץ קואטס, ארץ המלכה מוד, ארץ אנדרבי, ארץ קמפ, אדמת מק. רוברטסון, ארץ הנסיכה אליזבת, ארץ קייזר וילהלם השני, ארץ המלכה מרי, ארץ וילקס, ארץ אדלי, ארץ המלך ג'ורג' החמישי, ארץ קואטס וארץ ויקטוריה. כל השטח הזה, למעט קטע קטן, שוכן בגבולות חצי הכדור המזרחי, עובדה שממנה נגזר השם. השם קיים יותר מ-90 שנה, אבל עיקר השימוש בו החל בעקבות השנה הגאופיזית הבינלאומית (1958-1957) ומחקרים שגילו, כי ההרים הטראנס-אנטארקטיים מפרידים ביעילות בין חבלי מזרח אנטארקטיקה ומערב אנטארקטיקה. השם אושר בארצות הברית על ידי הוועדה המייעצת לשמות אנטארקטיים (US-ACAN) בשנת 1962. רוב שטח מזרח אנטארקטיקה גבוה ממערב אנטארקטיקה. מזרח אנטארקטיקה נחשבת למקום הקר ביותר עלי אדמות.

הסברה אומרת, שרכס הרי גאמבורצב התת-קרחוני, שגודלו בערך כגודל ההרי האלפים באירופה, במרכז מזרח אנטארקטיקה, הוא אתר הליבה לתכסית הקרח המזרח-אנטארקטית, ממש מתחת לדום A הרם ונישא.

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:אנטארקטיקה: אזורים
אנדרה פוקו

אנדרה פוקו (בצרפתית: André Poko; נולד ב-1 בינואר 1993) הוא כדורגלן גבונזי אשר משחק בעמדת הקישור.

==קריירה==
פוקו התחיל את הקריירה שלו בביטאם המקומית ובגיל צעיר החל לשחק בקבוצה הבוגרת. בשנת חתם בז'ירונדן דה בורדו והצטרף לקבוצת המילואים של המועדון. ב-13 בדצמבר 2012 ערך את הופעת הבכורה שלו בקבוצה הראשונה בתיקו 0-0 נגד סנט אטיין. ב-11 במאי 2013 הבקיע את שער הבכורה שלו בניצחון 2–3 נגד נאנסי. במהלך עונת עזב את קבוצת המילואים והפך לשחקן סגל קבוע בהרכב הקבוצה הראשונה. בקיץ חתם בקראבוקספור.

ב-11 באוגוסט 2010 ערך את הופעת הבכורה שלו בנבחרת גבון בניצחון 1–2 נגד . ב-14 בנובמבר 2012 הבקיע את שער הבכורה שלו בנבחרת בתיקו 2-2 נגד . פוקו השתתף עם הנבחרת בגביע אפריקה לאומות 2012, אולימפיאדת לונדון (2012) וגביע אפריקה לאומות 2015.

==קישורים חיצוניים==

קטגוריה:כדורגלנים גבונזים
קטגוריה:מגני כדורגל
קטגוריה:קשרי כדורגל גבונזים
קטגוריה:כדורגלני בורדו
קטגוריה:כדורגלני קראבוקספור
קטגוריה:כדורגלני גזטפה
קטגוריה:כדורגלני אלטאי
קטגוריה:כדורגלני הפועל באר שבע
קטגוריה:כדורגלנים זרים בישראל
קטגוריה:כדורגלני נבחרת גבון
קטגוריה:ספורטאים זרים בצרפת
קטגוריה:ספורטאים זרים בטורקיה
קטגוריה:ספורטאים זרים בערב הסעודית
קטגוריה:ספורטאים גבונזים בישראל
קטגוריה:כדורגלני גביע אפריקה לאומות 2012
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2021
קטגוריה:גבונזים שנולדו ב-1993
קלדינה (ירח)

קלדינה הוא ירחו של כוכב הלכת צדק.

קלדינה התגלה בשנת 2000 על ידי קבוצת אסטרונומים מאוניברסיטת הוואי שהודרכה על ידי סקוט שפרד.

לאחר גילויו קוטלג קלדינה בשם S/2000 J 10.

קוטרו של קלדינה הוא 3.8 קילומטרים ומהירותו שבה הוא מסתובב סביב כוכב הלכת צדק היא 2.33 קילומטר לשנייה.

קוטר מסלולו של קלדינה סביב כוכב הלכת צדק הוא 22,713,000 ק"מ ומשך זמן הקפתו את צדק הוא 699.327 ימים.

בהירותו של קלדינה היא 22.5.
קלדינה בעל אלבדו של 0.04 ואקסצנטריות של 0.2916.

את שמו, קיבל קלדינה ב-אוגוסט 2002 על שמה של קלדינה שהייתה אמו של סולימוס על פי המיתולוגיה היוונית.

קלדינה משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.

==קישורים חיצוניים==

קטגוריה:ירחי צדק
איילת אוחיון

איילת אוחיון (נולדה ב-20 באוקטובר 1974) היא סייפת-עבר ישראלית שהתמחתה ברומח. היא ייצגה את ישראל בשלוש אולימפיאדות (אטלנטה 1996, סידני 2000 ואתונה 2004).

==ביוגרפיה==
אוחיון נולדה וגדלה בעכו, היא החלה להתאמן בסיף בגיל 6. התאמנה בהדרכתו של חיים חתואל.

באולימפיאדת אטלנטה (1996) סיימה אוחיון במקום 26 בתחרות רומח אישי לאחר ניצחון בקרב הראשון על כרמן רודריגס מגואטמלה 2:15 והפסד בקרב השני ללסבינה באו מגרמניה 15:10. היא סיימה במקום 9 בתחרות רומח קבוצתי ביחד עם לידיה חטואל-צוקרמן ולילך פריסקי לאחר הפסד לסין 45:29 וניצחון על ארצות הברית 39:45.

באולימפיאדת סידני (2000) סיימה אוחיון במקום 15 בתחרות רומח אישי לאחר ניצחון בקרב הראשון על אדלין וולים מצרפת 12:15 והפסד בקרב השני לדיאנה ביאנשדי מצרפת 15:12.

באולימפיאדת אתונה (2004) התמודדה אוחיון כשהיא בשלבי הריון ראשונים וסיימה במקום 19 בתחרות רומח אישי לאחר הפסד בקרב הראשון לסימון באואר מגרמניה 10:5 בשלב 32.

==קישורים חיצוניים==

== הערות שוליים ==

קטגוריה:סייפות ישראליות
קטגוריה:סייפים ישראלים
קטגוריה:אלופות המכביה: סייפות
קטגוריה:עכו: אישים
קטגוריה:סייפות באולימפיאדת אתונה (2004)
קטגוריה:משתתפות ישראליות באולימפיאדת אתונה (2004)
קטגוריה:משתתפות ישראליות באולימפיאדת סידני (2000)
קטגוריה:משתתפות ישראליות באולימפיאדת אטלנטה (1996)
קטגוריה:סייפות באולימפיאדת סידני (2000)
קטגוריה:ישראליות שנולדו ב-1974
קטגוריה:ישראלים שנולדו ב-1974
ארז צדוק

ארז צדוק (נולד ב-19 ביוני 1968) הוא עיתונאי כלכלי לשעבר בערוץ 14 והמנכ"ל של קרן ההשקעות "אביב ניהול קרנות".

==ביוגרפיה==
נולד בחולון, למד במדרשיית נועם, ולאחר מכן למד מנהל עסקים וראיית חשבון, ותואר שני במנהל עסקים במכללה למנהל.

בשנת 2001 הצטרף לבית ההשקעות נשואה זנקס כמנהל תחום השקעות גלובליות וכנציג חברת Invesco בישראל. בשנת 2003 החל לשמש כמרצה במכללה למינהל. בשנת 2004 הקים את בית ההשקעות והפמילי אופיס "גרין בול", אשר נמכר בהמשך ל"סיגמא בית השקעות". בשנת 2012 הקים את בית ההשקעות אביב ניהול קרנות, במסגרתו הוקמה קרן ההשקעות אביב ערכית, המשקיעה בחברות הוגנות בלבד. חברות הוגנות מוגדרות על ידי הקרן כהוגנות לעובדיהן, לספקים וללקוחות שלהן, מקיימות ממשל תאגידי תקין, שומרות על הסביבה, וחברות ששכר המנהלים בהן הוגן ותואם לביצועיהן. מדיניות השקעה זו נובעת מתוך תפיסה שחברות המתקיימות בהוגנות מציגות שיעורי תשואה גבוהים יותר בסיכון נמוך יותר. בשנת 2014, העניק בנק מזרחי טפחות לשר המדע והטכנולוגיה יעקב פרי בונוס, על עבודתו בבנק בשנת 2012. צדוק יצא כנגד המהלך, והודיע במחאה שיסגור את חשבונו בבנק המזרחי. בשנת 2016 החל להגיש תוכנית רדיו שבועית העוסקת בכלכלה בגלי ישראל. 

צדוק תומך בעקרונות השוק החופשי, ולצד זאת תומך בהוגנות של תאגידים. הוא מתנגד לפערי שכר לא ראויים, והביע התנגדותו למתווה הגז. במסגרת התנגדותו למתווה הגז הקדיש טורים רבים ב"דה-מרקר" נגד המתווה, התראיין נגדו באמצעי התקשורת, ואף נאם בהפגנה בתל אביב נגד המתווה. כמתנחל וכאדם המזוהה עם הימין, פעילותו נגד המתווה היוותה שבירת התבנית של שיוך פוליטי שמאלי בלבד המתנגד למתווה.

בינואר 2017 הודיע כי יתמודד על מקום ברשימת הבית היהודי בבחירות לכנסת ה-21. לאחר פרישת יו"ר המפלגה נפתלי בנט לטובת הימין החדש בדצמבר 2018 הודיע צדוק על התמודדותו לתפקיד יו"ר המפלגה. הוועדה המסדרת המליצה על הרב רפי פרץ לראשות המפלגה, וצדוק נבחר למקום העשירי ברשימתה. לאחר הקמת איחוד מפלגות הימין הוצב במקום ה-21 ברשימה המשותפת. צדוק לא התמודד בבחירות לכנסת ה-22 (ספטמבר 2019). באוקטובר 2019 עזב צדוק את הבית היהודי וכעבור זמן קצר התפקד למפלגת הליכוד.

בשנת 2020 הצטרף כמשקיע למפעל "אדוה" לייצור סבון ומוצרי קוסמטיקה מחומרים טבעיים. זהו מפעל חברתי המעסיק אנשים בעלי צרכים מיוחדים, אותו הקים שלמה קשת בכוכב השחר. 

צדוק נשוי ואב לחמישה. הוא מתגורר באלקנה.

==ספריו==
צדוק הוציא ארבעה רומנים, ושני ספרים מקצועיים בתחום ההשקעות:

סיפורת:

* השתלטות, הוצאת תמוז, 2004
* מהלך מסוכן, הוצאת תמוז, 2005
* דוסטויבסקי זה לא, הוצאת משכל, 2008
* הסנדלר מכוכבאן, הוצאת סלע ספרים, 2012

ספרי עיון:
* קרנות גידור - מדריך למשקיע בשיתוף ד"ר אילן דון
* המדריך הישראלי להשקעות גלובליות

== קישורים חיצוניים==

* [https://web.archive.org/web/20170217223721/http://www.erezzadok.co.il/ אתר הבחירות של ארז צדוק]
* רבקי גולדפינגר, [https://www.inn.co.il/News/News.aspx/432741 עניין אישי והפעם עם ארז צדוק], בעיתון בשבע

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלקנה: אישים
קטגוריה:בוגרי מדרשית נעם
קטגוריה:בוגרי המסלול האקדמי המכללה למינהל
קטגוריה:כלכלנים ישראלים
קטגוריה:סופרים ישראלים
קטגוריה:פעילי הבית היהודי
קטגוריה:פעילי הליכוד
קטגוריה:ישראלים שנולדו ב-1968
עונת 1960/1961 בליגה א'

עונת 1960/1961 בליגה א הייתה העונה השישית של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 14 קבוצות. את העונה הסדירה הפועל טבריה במקום הראשון והעפילה לליגה הלאומית לעונת 1961/1962.

הפועל חדרה והפועל הרצליה ירדו ליגה.

==התחרות==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=ccffcc
|1|| הפועל טבריה||26||17||4||5||60||24||36||38||עלתה ליגה
|-
|2|| הכח תל אביב||26||15||4||7||46||26||20||34||rowspan=11|
|-
|3|| מכבי שעריים||26||10||13||3||37||19||18||33
|-
|4|| הפועל כפר סבא||26||13||5||8||50||39||11||31
|-
|5|| הפועל רמת גן||26||12||5||9||36||36||0||29
|-
|6|| בית"ר ירושלים||26||8||8||10||27||34||7-||24
|-
|7|| מכבי חדרה||26||9||6||11||46||58||12-||24
|-
|8|| הפועל קריית חיים||26||8||7||11||39||35||4||23
|-
|9|| הפועל באר שבע||26||6||11||9||27||29||2-||23
|-
|10|| הפועל רחובות||26||9||4||13||27||39||12-||22
|-
|11|| הפועל מחנה יהודה||26||8||6||12||34||47||13-||22
|-
|12|| הפועל רמלה||26||7||8||11||30||44||14-||22
|- bgcolor=#ffcccc
|13|| הפועל חדרה||26||7||6||13||33||41||8-||20||align=center rowspan=2|ירדו ליגה 
|- bgcolor=#ffcccc
|14|| הפועל הרצליה||26||7||5||14||33||54||21-||19
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]

קטגוריה:עונות בליגת המשנה בכדורגל בישראל
קטגוריה:1960 בישראל: כדורגל
קטגוריה:1961 בישראל: כדורגל
קטגוריה:תחרויות כדורגל ב-1960
קטגוריה:תחרויות כדורגל ב-1961
קייטלין טרוור

קייטלין טרוור (באנגלית: Katelyn Tarver; נולדה ב-2 בנובמבר 1989) היא זמרת ושחקנית אמריקאית. היא ידועה בשל תפקידיה כג'ו טיילור בסדרה "ביג טיים ראש", נטלי בסדרה "הבלתי רגילים" ומרצדס בסדרה "סודות ההתבגרות".

== ביוגרפיה ==
=== קריירת שירה ===
בשנת 2003 טרוור השתתפה בתוכנית הריאליטי "American Juniors". היא הגיעה לעשרת המקומות הראשונים, אך לא זכתה במקום בלהקה, המונה 5 חברים.

ב-8 בנובמבר 2005 יצא אלבום הבכורה שלה "wonderful crazy". חלק מהשירים נכתבו והופקו על ידי מתיאס גוסטפסון (בקסטריט בויז), חלק על ידי קווין סאביגר (ג'וש גרסין, רוד סטיוארט), וסקוט קריפיין כתב את שיר הנושא של האלבום.

ב-14 ביוני 2011, טרוור הוציאה באופן עצמאי את "A Little More Free" (שהופק על ידי מאט גארב) והיה מופע הפתיחה של סיבוב ההופעות יוני-יולי 2011 "Wherever You Are" של להקת "Honor Society".

בקיץ 2012, השתתפה טרוור בסיבוב ההופעות של הלהקות "The Cab" ו- "Parachute".

=== קריירת משחק ===
באמצעות motion capture, טרוור שימשה כדמות הראשית בסרט "The Barbie Diaries", שיצא לאקרנים בשנת 2006, היישר לווידאו (סרט direct-to-video). החיישנים הקליטו את תנועותיה כדי שיוכלו לשלוט על התנועות של דמות האנימציה "Mattel's Barbie".

היא הופיעה גם בווידאו של הסינגל של מיטשל מוסו "The In-Crowd" וביצעה איתו דואט בשיר "Us Against The World". הוא הגיע מוקדם לסשן ההקלטות שלו, כשהיא עבדה באולפן על הסינגל שלה "Fastlane"; כאשר הגיע תורו של מיטשל להקליט, אביו סם הציע לנסות אותו כדואט עם קייטלין.

==== ביג טיים ראש ====
ב-29 בינואר 2010, הופעת הבכורה שלה במשחק, הייתה בסדרה ביג טיים ראש כג'ו טיילור, נערה שהבנים מעריצים. פרק הבכורה שלה היה "Big Time Love Song" ששודרה ב -5 בפברואר 2010. היא פיתחה רגשות כלפי קנדל נייט (קנדל שמידט) והם התחילו לצאת. אבל סיבוב ההופעות העולמי שינה את הכל: ג'ו הפכה לכוכבת טלוויזיה וקנדל הפך לכוכב פופ. ב-"Big Time Break-Up" ששודרה ב -25 ביוני 2011, היא קיבלה תפקיד בסרט בניו זילנד אשר הפריד בינה ובין קנדל במשך 3 שנים. היא חזרה בפרק של עונת 3 "Big Time Surprise", אשר שודר ב-22 בספטמבר 2012.

טרוור נישאה לדייוויד בלייז ב-19 ביולי 2014.

== פילמוגרפיה ==
{| class="wikitable"
!שנה
!סדרה
!תפקיד
!הערות
|-
|2013-2010
|ביג טיים ראש
|ג'ו טיילור
|תפקיד חוזר, 34 פרקים
|-
|2011-2010
|הבלתי רגילים
|נטלי פוסטון
|תפקיד חוזר, 5 פרקים
|-
|2012
|סודות ההתבגרות
|מרסדס
|תפקיד חוזר; 8 פרקים
|-
|2014
|Dead On Campus
|נטלי קליסון
|סרט טלוויזיה של Lifetime
|-
|2017
|אהבה מפורסמת
|רייצ'ל דייוויס
|תפקיד משני; 5 פרקים
|-
|2018
|Babysitter's Nightmare
|קלייר קארבן
|סרט טלוויזיה של Lifetime
|}

== דיסקוגרפיה ==
{| class="wikitable"
|2005
|Wonderful Crazy
* הוצאה - 1.1.2005
* חברת תקליטים - TC music
|דירוג לא ידוע
|-
|2011
|A Little More Free
* הוצאה - 14.6.2011
* חברת תקליטים - עצמאי
|מקום 35 (iTunes pop albums)
|}

== קישורים חיצוניים ==

* 

* מידע על קייטלין טרוור באתר [http://www.allmusic.com/artist/katelyn-tarver-mn0000304388 all music]

== הערות שוליים ==

קטגוריה:זמרות אמריקאיות
קטגוריה:זמרים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות ילדות
קטגוריה:זמרות-יוצרות אמריקאיות
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
רשתות אינפו-עמומות

רשתות אינפו-עמומות (באנגלית: Information-Fuzzy Networks או IFN בקיצור) הוא אלגוריתם למידת מכונה חמדן עבור למידה מונחית. מבנה הנתונים המופק על ידי האלגוריתם מכונה רשת-עמומה ותהליך בנייתו דומה לתהליך בניית עץ החלטה. ברם, הרשת-העמומה היא גרף מכוון ולא עץ. הבדל נוסף בין האלגוריתם לבין עצי החלטה הוא השיטה שבה הוא משתמש עבור בחירת המאפיינים לקודקודי הרשת המופקת: IFN משתמש באינפורמציה הדדית מותנית בעוד שעצי החלטה משתמשים במדדים אחרים כגון אנטרופיה או ג'יני.

יוצר האלגוריתם הוא פרופסור מרק לסט בשיתוף המנחה האקדמי שלו, פרופסור עודד מימון. 

== יכולות האלגוריתם ==
* דיסקרטיזציה של מאפיינים רציפים
* בחירת מאפיינים
* בניית מודל עבור בעיות סיווג
* הערכת החוקים המיוצרים ודירוגם
* זיהוי תצפיות חריגות

== תכונות האלגוריתם ==
# בעצי החלטה, קודקודים עמוקים יותר משויכים לפחות תצפיות. כתוצאה מכך, ייתכן ומספר התצפיות יהיה נמוך מדי ולא יהיה מובהק סטטיסטית עבור הסקת מסקנות. האלגוריתם פותר באופן חלקי את הבעיה על ידי שימוש בכל תצפיות האימון בכל שכבה במודל.
# במודל המופק כל מאפיין יכול להופיע בשכבה אחת בלבד. כמו כן, כל שכבה מכילה מאפיין אחד בלבד. אין חובה להשתמש בכל המאפיינים של תצפיות האימון במודל.
# הגידול באינפורמציה ההדדית המותנית של משתנה המטרה לאחר בניית המודל שווה לסכום הגידולים באינפורמציה ההדדית המותנית בכל שכבות המודל.
# הקשתות המקשרות את הקודקודים הסופיים למשתנה המטרה ממושקלים. המשקלים הם האינפורמציה ההדדית המותנית בהינתן הקודקוד הסופי.
# האלגוריתם נוטה להפיק מודלים מצומצמים יותר, מדויקים פחות ויציבים יותר (רגישים פחות לשינויים בנתוני האימון) מאלה של C4.5 (על סמך השוואה של ביצועי האלגוריתמים על כמה מסדי נתונים נפוצים).

== תמצית אלגוריתם הבנייה של רשת-עמומה ==
קלט: נתוני אימון ומובהקות סטטיסטית מזערית להחלטה האם לפצל קודקוד (ברירת המחדל היא 0.1%).
# יצירת קודקוד השורש ושכבת המטרה.
# כל עוד מספר השכבות הנוכחי קטן ממספר השכבות המקסימלי וגם נותרו מאפיינים שטרם נוצרו עבורם שכבה וגם ניתן לשפר את ערך האינפורמציה ההדדית המשותפת באופן מובהק סטטיסטית:
## מציאת המאפיין המובהק סטטיסטית בעל האינפורמציה ההדדית המותנית הגבוהה ביותר. המובהקות הסטטיסטית נמדדת על ידי שימוש במבחן יחס הנראות.
## פיצול כל קודקוד בשכבה הקודמת על ידי המאפיין הנבחר, במידה והפיצול מובהק סטטיסטית עבור הקודקוד. במידה ופיצול הקודקוד לא מובהק, קישור הקודקוד (שמוגדר כעת כקודקוד סופי) לקודקודי המטרה.
# החזרת רשימת המשתנים שנבחרו לפיצול על ידי הרשת ואת הרשת עצמה.

== ראו גם ==
* עץ החלטה

קטגוריה:למידת מכונה
עונת 1961/1962 בליגה א'

עונת 1961/1962 בליגה א הייתה העונה השביעית של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 14 קבוצות. את העונה הסדירה סיימה הכח תל אביב במקום הראשון והעפילה לליגה העליונה לעונת 1962/1963.

מכבי חדרה והפועל רחובות ירדו ליגה.

==התחרות==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=ccffcc
|1|| הכח תל אביב||26||19||5||2||52||15||37||43||עלתה ליגה
|-
|2|| מכבי שעריים||26||17||6||3||44||15||29||40||rowspan=11|
|-
|3|| הפועל קריית חיים||26||10||9||7||41||29||12||29
|-
|4|| בית"ר תל אביב||26||11||5||10||44||40||4||27
|-
|5|| הפועל רמת גן||26||10||7||9||49||47||2||27
|-
|6|| בית"ר ירושלים||26||8||10||8||36||33||3||26
|-
|7|| הפועל מחנה יהודה||26||11||4||11||44||47||3-||26
|-
|8|| הפועל באר שבע||26||7||9||19||23||32||9-||23
|-
|9|| הפועל רמלה||26||8||7||11||31||45||14-||23
|-
|10|| הפועל כפר סבא||26||7||8||11||39||55||16-||22
|-
|11|| בית"ר נתניה||26||6||9||11||27||31||4-||21
|-
|12|| מכבי רמלה||26||5||11||10||30||44||14-||21
|- bgcolor=#ffcccc
|13|| מכבי חדרה||26||6||6||14||40||53||13-||18||align=center rowspan=2|ירדו ליגה
|- bgcolor=#ffcccc
|14|| הפועל רחובות||26||8||2||16||39||54||15-||18
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]

קטגוריה:עונות בליגת המשנה בכדורגל בישראל
קטגוריה:1961 בישראל: כדורגל
קטגוריה:1962 בישראל: כדורגל
קטגוריה:תחרויות כדורגל ב-1961
קטגוריה:תחרויות כדורגל ב-1962
גרג קורנליוס

גרגורי אלן קורנליוס (באנגלית: Gregory Allen Cornelius; נולד ב-15 בפברואר 1956) הוא כדורסלן עבר ישראלי-אמריקאי.

==ביוגרפיה==
קורנליוס גדל בניו אולבני שבאינדיאנה שבארצות הברית בן למשפחה בפטיסטית. הוא החל לשחק כדורסל באופן מסודר בכיתה י'. בליגת המכללות שיחק באוניברסיטת מזרח קרוליינה. בתום הלימודים שיחק במשך שנתיים בקבוצת כדורסל מהליגה הצרפתית השנייה. הוא חזר לארצות הברית, ניסה ללא הצלחה להתקבל לליגת ה-NBA ובעונת 1981-1982 שיחק בקבוצת בילינג וולקנוס מליגת ה-CBA. 

ב-1982 הגיע לישראל בכוונה לשחק בקבוצת הפועל תל אביב, אך פציעה וסכסוך עם הקבוצה מנעו ממנו לשחק. בעונה לאחר מכן הצטרף למכבי רמת גן. לאחר שלוש שנים מוצלחות במועדון, בהן קלע במצטבר 899 נקודות, עבר ב-1986 למכבי תל אביב. הוא זכה עם הקבוצה בשתי אליפויות, בגביע המדינה ופעמיים העפיל עמה לגמר גביע אירופה לאלופות. ב-1988 עבר לאליצור רמלה, ב-1989 עבר להפועל ירושלים וב-1990 לבית"ר תל אביב בה שיחק שתי עונות. ב-1994 חזר למכבי רמת גן. מלבד 10 עונות בליגת העל, שיחק קורנליוס בישראל בקבוצות נוספות בליגות הנמוכות יותר, בהן מכבי גבעת שמואל, מכבי בת ים, הפועל בני כפר סבא ובית"ר בנימינה. בגיל 44 פרש מכדורסל מקצועני. 

ב-2001 חזר לארצות הברית ושימש עוזר מאמן בקולג' אך חזר לישראל לאחר מספר חודשים. הוא משמש מאמן במחלקת הנוער של עירוני נס ציונה ויחד עם אולסי פרי הקים ומנהל מחנה כדורסל לבני נוער המתקיים במכון וינגייט.

קורנליוס נשוי לישראלית, התגייר ושיחק בישראל כמתאזרח. בנו רום הוא כדורסלן בליגה הלאומית ושחקן נבחרת הנוער והעתודה לשעבר, ובן נוסף אור משחק בהפועל ירושלים.

==קישורים חיצוניים==

* [http://basket.co.il/StatsPage_PlayersPoints.asp?SText=%E2%F8%E2+%F7%E5%F8%F0%EC%E9%E5%F1&cYear=0&TeamId=0&search=+%E7%F4%F9+&lang=&PlayerId=10147 גרג קורנליוס] באתר מנהלת הליגה בכדורסל
* 
*[http://www.cadursela.co.il/Dictionary_Value.asp?id=298&Category=165&Dad=165 גרג קורנליוס] באתר כדורסלע

==הערות שוליים==

קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:כדורסלנים ישראלים
קטגוריה:כדורסלני מכבי גבעת שמואל
קטגוריה:כדורסלני מכבי תל אביב
קטגוריה:כדורסלני בית"ר בנימינה
קטגוריה:כדורסלני הפועל כפר סבא
קטגוריה:כדורסלני הפועל ירושלים
קטגוריה:כדורסלני מכבי עירוני רמת גן
קטגוריה:מאמני כדורסל ישראלים
קטגוריה:גרים
קטגוריה:אינדיאנה: כדורסלנים
קטגוריה:כדורסלני אליצור רמלה
קטגוריה:כדורסלני בית"ר תל אביב
קטגוריה:אמריקאים ישראלים
קטגוריה:אמריקאים שנולדו ב-1956
קטגוריה:ישראלים שנולדו ב-1956
קרול מוריס

קרול אן לוורן מוריס (באנגלית Carol Ann Laverne Morris; נולדה ב-25 באוקטובר 1936) היא שחקנית אמריקאית, מיס ארצות הברית ומיס תבל 1956.

==ביוגרפיה==
מוריס נולדה בנברסקה, ולאחר מכן משפחתה עברה לקנזס וכשהייתה בתיכון עברה להתגורר באיווה, ב-1954 זכתה בתואר מיס אייוה וייצגה את מדינתה בתחרות מיס אמריקה 1955 אך לא זכתה. היא ניצחה את מיס ארצות הברית 1956 כאשר התמודדה מול 43 בנות. בהמשך השנה התחרתה במיס תבל 1956 וניצחה התחרות. 

במהלך כהונתה כמיס תבל נפגשה עם נשיאי ארצות הברית הארי טרומן והרברט הובר ולאחר מכן החלה בקריירת משחק. הסרט הראשון בו שיחקה היה לצד ג'ף צ'נדלר. לאחר מכן הופיעה בעוד מספר סרטים והופיעה בסדרות טלוויזיה רבות.

מוריס נישאה פעמיים ובעלה הראשון היה איש עסקים עשיר מטקסס ולה שלושה ילדים.

== קישורים חיצוניים ==

* [http://jpress.org.il/Olive/APA/NLI_heb/SharedView.Article.aspx?href=LMRV%2F1956%2F07%2F22&id=Ar00214&sk=A40109B2 מיס ארצות הברית מלכת היופי העולמית]

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:משתתפות בתחרות מיס אמריקה
קטגוריה:זוכות מיס ארצות הברית
קטגוריה:זוכות מיס תבל
קטגוריה:בוגרי אוניברסיטת דרייק
קטגוריה:משתתפות בתחרות מיס תבל 1956
קטגוריה:אמריקאיות שנולדו ב-1936
קטגוריה:אמריקאים שנולדו ב-1936
מרדכי מנשכיז

רבי מָרְדְּכַי שפירא מִנֶּשְׁכִיז (ה'תק"ב – ח' בניסן ה'תק"ס) היה אדמו"ר חסידי מתלמידי רבי יחיאל מיכל מזלוטשוב (המגיד מזלוטשוב) ואבי שושלת נשכיז. היה מנשיאי קופת מעות ארץ הקודש בפולין, ובהמשך הקים את כולל ווהלין.

== ביוגרפיה ==
נולד בנסכיז' בשנת ה'תק"ב לגיטל ורבי דובער מטולצ'ין (סופר ומזכיר בוועד ארבע ארצות), היה תלמידו המובהק של המגיד מזלאטשוב ויחדיו נסעו למגיד ממעזריטש. לאחר נישואיו התגורר בסמוך לחותנו בלשנוב שבאוסטריה ועם הימים נתמנה לאב"ד בעיר. שימש ברבנות גם בקובל (קוואלא) ובלודמיר ובשנת ה'תקמ"ט נתמנה לרבה של נסכיז' עיר מולדתו ושם נהג באדמורו"ת. נודע כבעל מופת גדול ומופתיו העל טבעים הסעירו את דורו. צדיקי דורו הפליגו בשבחו, החוזה מלובלין אמר שהכריזו בשמים שרבי מרדכי מנשכיז הוא "בלתי לה' לבדו" (הכוונה עובד את ה' בלי שום אינטרס אישי כלל). כמו כן הוא התפרסם בגדלותו בתורה ועסק גם בהתרת עגונות.

שימש כנשיא קופת מעות ארץ הקודש בפולין, ובעקבות המחלוקת שהתפתחה בין מנהיגי החסידות ברוסיה ופולין סביב יעילותה של מערכת הגבייה והחלוקה, הקים בשנת תקנ"ו (1796) את "כולל ווהלין" ביחד עם החוזה מלובלין, המגיד מקוזניץ והאוהב ישראל מאפטא.

נפטר בנסכיז' בח' בניסן ה'תק"ס ושם נטמן. בנו הצעיר רבי יצחק מילא את מקומו בנסכיז'.

== צאצאיו ==
*רבי יוסף קצנלבוגן מאוסטילה (ה'תקכ"ג - י"ח באלול ה'תק"צ), חתן רבי יהודה מאיר משפיטובקה. בנו היה רבי מרדכי מאוסטילה.
*רבי יעקב אריה שפירא מקובל (תקל"ט - כ"ז באלול ה'תקצ"ז)
*רבי יצחק מנשכיז (ה'תקמ"ח - כ"א בשבט ה'תרכ"ח), חתן רבי מאיר בנו של רבי לוי יצחק מברדיטשוב.
*(לכמה גרסאות) אשת רבי חיים מסאטינוב.

== מתלמידיו ==
*רבי אורי מסטרליסק.
*רבי קלונימוס קלמן הלוי מקרקא (המאור ושמש).
*רבי נפתלי צבי הורוביץ מרופשיץ.
*רבי אברהם אבלי מחדש.
*רבי נתן נטע מחלם.
*רבי משה משערשוב.
*רבי בעריש מאליסק.
*רבי נחמן מברסלב.

==לקריאה נוספת==
*משה חיים קליינמן, לישרים תהילה, מכון ברכת יוסף, אשדוד תשס"ד, עמודים קפז - רכה

==קישורים חיצוניים==
* [http://www.hebrewbooks.org/pdfpager.aspx?req=41963&st=&pgnum=1&hilite= ספרו "רשפי אש"] באתר היברובוקס. הרב נתן נטע דונר.
* [http://www.daat.ac.il/daat/history/hasidut/mor2-1.htm ר' מרדכי מנשכיז], באתר דעת.
* [http://www.yiddishworld.com/forum/viewtopic.php?t=3809 רבי מרדכי מנשכיז] באתר אידישע וועלט פארומס.
* 

==הערות שוליים==

קטגוריה:אדמו"רים
קטגוריה:רבנים אוקראינים
קטגוריה:נשיאי קופת מעות ארץ הקודש
תיאטרון צנדריקה

תיאטרון צנדריקה (ברומנית: Teatrul Ţăndărică) הוא תיאטרון בובות המתקיים בבוקרשט, רומניה.
== היסטוריה ==
תיאטרון צנדריקה נוסד ב-1945 ביוזמתה של אלנה פטרשקנו ובסיוע של קרן המלך מיכאל הראשון ולוקרציו פטרשקנו. לפי בקשתה של אלנה פטרשקנו הצטרפה לתיאטרון הקבוצה של לוצ'יה קאלומרי ודורינה טנססקו, כשהאחרונה משמשת כשחקנית ראשית ומדריכה של כל היתר.

ב-1949, לאחר מעצרם של בני הזוג פטרשקנו, הפך התיאטרון לתיאטרון ממלכתי והניהול ניתן למרגרטה ניקולסקו.

תיאטרון צנדריקה מארגן פסטיבלים בינלאומיים של תיאטרוני אנימציה ונכון לסוף 2015 התקיימו כבר 11 פסטיבלים בינלאומיים.

== קישורים חיצוניים ==

* 
* [http://www.teatrultandarica.ro/apps/data/image/DICTIONARUL_TEATRULUI_DE_ANIMATIE.pdf Dicționarul teatrului de animație] 
* [http://www.romanialibera.ro/stil-de-viata/timp-liber/tandarica-implineste-70-de-ani-398260 מלאו 70 שנה לצנדריקה] 

==הערות שוליים==

צנדריקה
צנדריקה
S/2003 J 10

S/2003 J 10 הוא ירחו של כוכב הלכת צדק.

S/2003 J 10 התגלה בשנת 2003 על ידי קבוצה של אסטרונומים מאוניברסיטת הוואי שהודרכה על ידי סקוט שפרד.

לאחר גילוי קוטלג בשם S/2003 J 10.

קוטרו של S/2003 J 10 הוא 2 קילומטרים ומהירותו בעת הקפתו את צדק היא 2.3 ק"מ לשנייה.

רדיוס מסלולו של S/2003 J 10 סביב צדק הוא 22,731,000 ק"מ ומשך זמן הקפתו את צדק הוא 700.129 ימים.

S/2003 J 10 בעל אלבדו של 0.05 ואקסצנטריות של 0.3438.

S/2003 J 10 משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.

==קישורים חיצוניים==

קטגוריה:ירחי צדק
אלי בר

אלי בר (נולד בשנת 1947) הוא מנהל ישראלי הפעיל בתעשיית ההיי-טק, שירת בצה"ל כקצין בדרגת תת-אלוף ופיקד על יחידה 8200.

==ביוגרפיה==
בר גדל באנגליה. בצה"ל שירת באגף המודיעין, היה קצין במערך ביטחון השדה ובשנות השבעים עבר ליחידה 8200, בה התקדם. במלחמת לבנון הראשונה היה מפקד מרכז האלינט של היחידה, בשנים 1984-1986 שירת כראש מטה היחידה ובשנים 1987–1990 פיקד עליה. לאחר מכן שימש נספח צה"ל בצרפת ובבלגיה.

לאחר שחרורו מצה"ל מונה לסמנכ"ל שיווק ומכירות בחברת טלדטה נטוורקס ושימש בתפקיד במשך ארבע שנים. ב-1996 מונה לשותף מנהל בקרן ההון סיכון הציבורית "מופת" וכיהן בתפקיד במשך שבע שנים. ב-2003 מונה לנשיא חברת פרדיים גיאופיזיקל וב-2006 מונה למנכ"ל חברת אקספנד נטוורקס תפקיד בו כיהן עד 2011. בנוסף שימש דירקטור בחברות היי טק רבות בהן ברודלייט, Pricer AB, אלדט תקשורת, אידנטיפי סופטוור ונטפורמיקס.

בר בעל תואר ראשון במדע המדינה מאוניברסיטת תל אביב ותואר נוסף בפילוסופיה של המדע מאוניברסיטת בר-אילן.

==הערות שוליים==

קטגוריה:תתי-אלופים בצה"ל
קטגוריה:מפקדי יחידה 8200
קטגוריה:דירקטורים ישראלים
קטגוריה:ישראלים בתעשיית המחשבים
קטגוריה:נספחים צבאיים ישראלים בצרפת
קטגוריה:מנכ"לים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1947
קטגוריה:חיילי חיל המודיעין במלחמת לבנון הראשונה
אור ארז

אור ארז (נולדה ב-7 בספטמבר 1982) היא כדורגלנית ישראלית המשחקת בעמדת הקשר במכבי חולון ובנבחרת הנשים של ישראל.

==קריירת מועדונים==
ארז החלה את דרכה בקבוצת הנשים של הפועל פתח תקווה בשנת 1999, וב-2001 עברה למכבי חולון, שם היא משחקת מאז. במדי חולון זכתה ארז ב-6 אליפויות ו-9 גביעים.

==קריירה בנבחרת ישראל==
בשנת 2001 זומנה ארז לנבחרת ישראל בכדורגל נשים עד גיל 19, ורשמה במדיה 10 הופעות במסגרת מוקדמות אליפות אירופה בכדורגל נשים עד גיל 19 ב-2002 וב-2003.

בשנת 2006 זומנה ארז לראשונה לנבחרת הנשים וערכה את הבכורה שלה במשחק נגד אסטוניה. עד לסיום מוקדמות אליפות העולם בכדורגל נשים 2015, שיחקה ארז 34 משחקים במדי הנבחרת והבקיעה שני שערים, אחד מול פולין ואחד מול קזחסטן. משחקה האחרון בנבחרת היה ב- 7 במאי 2014 מול נבחרת מלטה.

==הישגים==
* אליפות המדינה: 6 פעמים (2002/03, 2004/05, 2005/06, 2006/07, 2007/08, 2008/09)
* גביעי המדינה: 9 פעמים (2002/03, 2003/04, 2004/05, 2005/06, 2006/07, 2007/08, 2008/09, 2009/10, 2012/13)
* 2010-2003: השתתפות בליגת האלופות עם מכבי חולון, שיחקה 20 משחקים והבקיעה 3 שערים.

==קישורים חיצוניים==

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות מכבי חולון
קטגוריה:כדורגלניות הפועל פתח תקווה
קטגוריה:ישראליות שנולדו ב-1984
קטגוריה:ישראלים שנולדו ב-1984
חסינות דיפלומטית (סרט)

חסינות דיפלומטית (באנגלית: Lethal Weapon 2: ידוע גם כנשק קטלני 2 או נשק קטלני 2: חסינות דיפלומטית) הוא סרט פעולה אמריקאי משנת 1989 בבימויו של ריצ'רד דונר, בכיכובם של מל גיבסון, דני גלובר, ג'ו פשי, ג'וש אוקלנד, דריק או'קונור ופטסי קנזיט. זהו סרט המשך לסרט "נשק קטלני" משנת 1987, והשני בסדרת סרטי "נשק קטלני".

גיבסון וגלובר שבים לגלם, בהתאמה, את דמויותיהם של שוטרי משטרת לוס אנג'לס מרטין ריגס ורוג'ר מורטו, אשר עליהם מוטלת המשימה להגן על חייו של העד הפדרלי המעצבן ליאו גץ - אותו מגלם פשי - תוך מאבק נגד כנופיה של סוחרי סמים מדרום אפריקה המסתתרים מאחורי חסינות דיפלומטית. הסרט היה מועמד לפרס אוסקר בקטגוריית עריכת סאונד (רוברט ג' הנדרסון). הסרט קיבל ביקורות חיוביות בעיקר, והרוויח למעלה מ-227 מיליון דולר ברחבי העולם.

==תקציר העלילה==
שנה לאחר אירועי הסרט "נשק קטלני", שוטרי משטרת לוס אנג'לס מרטין ריגס (מל גיבסון) ורוג'ר מורטאו (דני גלובר) רודפים אחר חשודים המובילים משלוח לא חוקי של מטבעות זהב מדרום אפריקה. ממשלת האפרטהייד של האפריקאנרים פונה אל הקונסול הכללי אריין ראד (ג'וס אקלנד) ואל סוכן הביטחון פיטר ורסטדט (דריק אוקונור) על מנת להניע את הבלשים מלהמשיך בחקירתם; השניים מוצבים מחדש לתפקיד הגנה על עדים פדרליים, ונשלחים להגן על ליאו גץ (ג'ו פשי), לאחר תקיפה על ביתו של מורטאו. עד מהרה מתברר כי שני המקרים קשורים זה לזה, והבלשים - בעזרתו של ליאו - חושפים רשת הלבנת סמים שמקורה בקייפטאון, הפועלת תחת מסווה של פעילות דיפלומטית.

==שחקנים ודמויות==
{| class="wikitable" "
! שם השחקן/נית !! שם הדמות !! הערות
|-
| מל גיבסון || מרטין ריגס ||
|-
| דני גלובר || רוג'ר מורטו ||
|-
| ג'ו פשי || ליאו גץ ||
|-
| ג'וס אקלנד || ארג'ן ראד ||
|-
| || פיטר ורסטדט ||
|-
| פטסי קנזיט || ריקה ואן דן האס ||
|-
|}

==קישורים חיצוניים==
* 

* 
* "[http://www.tcm.com/tcmdb/title/81252/Lethal-Weapon/ חסינות דיפלומטית]", באתר TCM

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1989
קטגוריה:סרטי פעולה אמריקאיים
קטגוריה:סרטי בלשים
קטגוריה:סרטי חבר'ה
קטגוריה:סרטי האחים וורנר
קטגוריה:סרטי המשך אמריקאיים
קטגוריה:סרטים באנגלית
קטגוריה:סרטים על נקמה
המלבורג

[[תחריט של המלבורג משנת 1655 ]]
המלבורג (בגרמנית: Hammelburg) היא עיירה במחוז באד קיסינגן, שבמחוז המנהלי פרנקוניה תחתית של מדינת בוואריה, גרמניה. העיירה נמצא 25 ק"מ מערבית לעיר שוויינפורט. המלבורג היא עיר היינות הישנה ביותר בפרנקוניה.

המפלגה הנאצית מיקמה את החטיבה האדמיניסטרטיבית של בהמלבורג. במהלך מלחמת העולם השנייה היה בהמלבורג מחנות שבויים OFLAG XIII-B ו-Stalag XIII-C, וכן התבצע במקום ניסיון חילוץ על ידי בעלות הברית בעזרת כוח באום בשנת 1945. כיום ממוקם בעיירה בית הספר לחי"ר של צבא גרמניה.

השם המלבורג תועד לראשונה ב-18 באפריל 716 כ"המולו קסטלום" (Hamulo Castellum). באותו הזמן המבצרים (קסטלום) שהיו בידי הדוכס שמשו לטובת תנועה בגלל ההצטלבות של נתיבי יבוא/יצוא מכיוון מזרח-מערב וצפון-דרום. בשנת 777 כאשר היה בחזקת הפרנקים, תרם  קרל הגדול את המלבורג עם כל השטח המוניצפלי לארגון הצדקה של בוניפציוס הקדוש. למיקומה של המלבורג על יד נקודת החצייה של הנהר Franconian Saale הייתה חשיבות אסטרטגית. במאה ה-12 בנתה פולדה טירה מעל הגדה השמאלית של הנהר, על מנת להגן על המלבורג.  ב-1303 הוענקו להמלבורג זכויות מוניציפליות. העיר הייתה מוקפת חומות ותעלות, 3 מגדלי שער ו-11 מגדלים צבאיים. כיום עדיין יש חלק מהחומה הדרומית. אזרחי המלבורג החלו ביוזמה עצמאית לבניית כנסייה ב-1302, הכנסייה נהרסה בשריפה ב-1854 אשר הרסה גם בחלקים נוספים של העיר. על אף התמיכה מפולדה העיר הייתה מחוברת לזרם הלותרניזם ורק באמצעות איומים חזרה העיר בשנת 1604 לנצרות קתולית. בעקבות כך, באותה שנה 120 משפחות מהנצרות הפרוטסטנטית, עזבו את המלבורג.

כמה שנים לאחר מכן מגפה אכזרית עולה בחייהם של תושבים רבים. בגלל הקיטון בתושבים הן בעקבות מעבר משפחות, והן  בעקבות המגפה, העיר הייתה בקשיים עד המאה ה-18. בתקופת השגשוג במאה ה-16 הקימו את בניין העירייה (1524-1526), בניין חדש שעוצב בסגנון הרנסאנס. העיר הייתה תחת שלטון צרפתי של ז'ואקים מירא בשנים 1806–1810. ב-1810 הוא העביר את השליטה בעיר לדוכסות הגדולה של פרנקפורט. לאחר ששיוכה במשך זמן קצר לאוסטריה, העיר שולבה בתוך מדינת בוואריה בשנת 1816. בשנים שלאחר מלחמת העולם השנייה אוכלוסיית העיר גדלה בעקבות פליטים אשר הגיעו ממזרח אירופה ומזרח גרמניה, והחל משנת 1956 הגיעו גם אנשי צבא גרמניה בעקבות הארגון מחדש.

==קישורים חיצוניים==

* 
* 

==הערות שוליים==

קטגוריה:בוואריה: ערים
גלאי מעטפת

אות. מעטפת האות מסומנת באדום.
מעגל פשוט שמשמש גלאי מעטפת
אות בכחול. המעטפת מופיעה באדום.
גלאי מעטפת (באנגלית: Envelope detector) הוא מעגל אלקטרוני שמקבל אות בתדר גבוה, ומוציא את המעטפת של אותו האות. הוא משמש לגילוי מידע שאופנן באפנון AM.

== אופן פעולה ==
המעגל החשמלי שמממש את גלאי המעטפת מכיל קבל, נגד ודיודה. הקבל נטען במתח ככל שעוצמת האות גדלה, ונפרק מהמתח עליו דרך הנגד כשעוצמת האות יורדת. הדיודה גורמת לכך שייכנס מתח למעגל אם ורק אם הוא גבוה יותר מהמתח הנוכחי על הקבל, וכך היא מאפשרת לקבל להיטען כשהאות מייצר מתח גבוה, ולהתפרק במהירות כשהוא כבר טעון יותר מעוצמת האות.

== הגדרה מתמטית ==
כל אות AM או FM יכול להיכתב בצורה:
: <math>x(t) = R(t) \cos ( \omega t + \phi(t) ) \,</math>
עבור אות AM, המופע של האות <math>\phi(t)</math> קבוע וניתן להתעלם ממנו. התדירות <math>\omega</math> קבועה גם כן. מכאן שעלינו לקודד את מידע באות ה־AM במשרעת. <math>R(t)</math> נקרא מעטפת האות.

נסמן את המידע שאנחנו מעוניינים להעביר ב־<math>m(t)</math>, ונדרוש שהוא יקיים:
:<math>\forall t, 1+m(t) > 0</math>

כדי שהמעטפת של האות תהיה כולה מעל ציר הזמן, והשחזור יעבוד כהלכה.

מכאן שאות AM נתון על ידי:
: <math>x(t) = C(1 + m(t)) \cos(\omega t) \,</math>
כאשר <math>m(t)</math> הוא המידע אותו אנו מעוניינים לקודד מעל האות, <math>C</math> הוא משרעת האות הנושא. כלומר, מתוך המעטפת <math>R(t) = C(1+m(t))</math> ניתן לשחזר באופן מלא את המידע המקודד.

במקרה של אות FM, מעטפת האות קבועה ולא נושאת בתוכה מידע.

== גלאי דיודה ==
הצורה הפשוטה ביותר של גלאי מעטפת הוא גלאי דיודה. מעגל המשמש גלאי כזה מתואר בציור למעלה. המעגל מכיל דיודה בכניסתו, וקבל ונגד מחוברים במקביל. מוצא המעגל הוא המתח על הקבל. אם גודלי הקבל והנגד נבחרים בצורה נכונה, מוצא המעגל מתאר את השינויים באות הכניסה.

קטגוריה:אפנון
Interlude (שיר של מוריסי וסוזי סו)

Interlude (בעברית: אינטרלוד; בתרגום לעברית: הפסקה) הוא שיר מאת מוריסי וסוזי סו (מסוזי והבנשיז) שיצא לאור ב-1994.

שיתוף הפעולה הזה נכלל ברשימת "עשרת שיתופי הפעולה המוצלחים ביותר" של מגזין "ספין". העטיפה היא גרסה חתוכה של צילום מאת רוג'ר מיין הנקרא "נערה מרקדת ברחוב סאות'האם" כאשר הדוגמנית היא איילין שיקי.

==רקע==
השיר הוקלט במהלך הפקת תקליטו של מוריסי Vauxhall and I והופק על ידי הגיטריסט ומנהל המוזיקה שלו, בוז בורר. הגרסה המקורית הוקלטה ב-1968 על ידי הזמרת טימי יורו כפסקול לסרט בעל אותו שם.

תחילה, יצר מוריסי קשר עם סוזי בתחילת שנות התשעים עם כוונה להקליט איתה דואט. ב-1993, הוא שלח לה קלטת עם כמה שירים פוטנציאלים שהוא בחר. כולם היו שירים ששרו זמרות כמו ננסי סינטרה ודיון וורוויק. סוזי בחרה בבלדה הזו ומוריסי הסכים. ההקלטה עברה בהצלחה ובורר תיאר את שיתוף הפעולה עם סוזי מאוחר יותר כ-"הנאה צרופה".

למרות זאת, לאחר ההקלטה שני הזמרים נפרדו כשלא הצליחו להגיע להסכמה באשר לתוכן הוידאו קליפ. בסופו של דבר, צילומי הווידאו קליפ מעולם לא התרחשו וכל הפרויקט נעצר לכמה חודשים. חברת EMI אויימה שלא לקדם את השיר ללא הווידאו קליפ. למרות שהיה "שיר חורף", כנגד כל הציפיות, הפיצה לבסוף חברת EMI את "Interlude" בקיץ 1994.

למרות זאת, מיקומו של השיר במצעד הלהיטים (25 בבריטניה) היה בהתאמה למיקומה של סוזי בתקופה שלאחר עידן 1992 שבו אף פעם לא מוקמה מעל 21 בבריטניה עם להקתה סוזי והבנשיז עם הסינגל "פנים מול פנים". "Interlude" הגיע למקום יותר גבוה מהסינגל הקודם של מוריסי "החזיקו בחברים שלכם", שהתרסק למקום ה-47. "Interlude" יצא לאור גם באירופה באמצעות EMI. בצפון אמריקה, עקב חוסר הסכמה בין חברת "סייר" (חברת התקליטים של מוריסי בארצות הברית) וחברת גפן רקורדס (זו של סוזי סו), התקליט הופץ בכמות מוגבלת.

השיר נכלל מאוחר יותר בתקליט אוסף של מוריסי שנקרא Suedehead: The Best of Morrissey. גרסה שלא הופצה קודם לכן, שכללה שירה של מוריסי, הופיעה בתקליט אוסף מ-2011, Very Best of Morrissey.

==קבלה==
הסינגל התקבל בחיוב על ידי מקנזי וילסון מאתר Allmusic, שגרס ששני האמנים הם "הצמד המוצלח ביותר ברוק המודרני". הפקת הסינגל קצרה שבחים גם כן: 

==רשימת השמעה==
===תקליטון וקלטת שמע===
# "Interlude" (ז'ורז' דלרו / האל שייפר)
# "Interlude" (גרסה מורחבת)

===תקליט ותקליטור===
# "Interlude"
# "Interlude" (גרסה מורחבת)
# "Interlude" (גרסה אינסטרומנטלית)

{| class="wikitable"
|-
! מדינה
! חברת תקליטים
! פורמט
! מק"ט
|-
| rowspan="4" | בריטניה || rowspan="4" | פרלופון || תקליט 7 אינץ' || R6365
|-
| תקליט 12 אינץ' || 12R6365
|-
| תקליטור || CDR6365
|-
| קלטת שמע || TCR6365
|}

==קישורים חיצוניים==

* "[https://www.youtube.com/watch?v=LSpsc67Zm-I Interlude]" באתר YouTube

==הערות שוליים==

קטגוריה:שירי 1968
קטגוריה:סינגלים מ-1994
קטגוריה:מוריסי
קטגוריה:דואטים
קטגוריה:שירים באנגלית
קטגוריה:בלדות רוק
עונת 1962/1963 בליגה א'

עונת 1962/1963 בליגה א הייתה העונה השמינית של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 16 קבוצות. בתום העונה סיימה הפועל רמת גן במקום הראשון והעפילה לליגה העליונה לקראת עונת 1963/1964. בנוסף אליה העפילו לליגה העליונה גם הפועל לוד ומכבי שעריים.

הפועל צפת ומכבי רמלה ירדו ליגה.

בסיום העונה הוחלט שעונת 1963/1964 בליגה א' תהיה בשיטת בתים.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=ccffcc
|1|| הפועל רמת גן||30||23||5||2||84||22||62||51||align=center rowspan=3|הועלו ליגה 
|-bgcolor=ccffcc
|2|| הפועל לוד||30||20||3||7||44||27||17||43
|-bgcolor=ccffcc
|3|| מכבי שעריים||30||17||8||5||57||29||28||42
|-
|4|| מכבי נתניה||30||18||3||9||76||28||48||39
|-
|5|| הפועל מחנה יהודה||30||13||7||10||60||45||15||33
|-
|6|| הפועל באר שבע||30||11||10||9||37||34||3||32
|-
|7|| הפועל כפר סבא<sup>1</sup>||30||11||7||12||41||41||0||28
|-
|8|| הפועל חדרה||30||9||9||12||33||30||3||27
|-
|9|| בית"ר ירושלים||30||9||9||12||33||44||11-||27
|-
|10|| הפועל קריית חיים||30||8||11||11||28||47||19-||27
|-
|11|| בית"ר תל אביב||30||10||6||14||36||47||11-||26
|-
|12|| בית"ר נתניה||30||8||9||13||26||36||10-||25
|-
|13|| הפועל חולון||30||8||9||13||35||48||13-||25
|-
|14|| הפועל רמלה||30||8||4||18||29||73||44-||20
|- bgcolor=#ffcccc
|15|| הפועל צפת||30||5||7||18||30||67||37-||17||align=center rowspan=2|ירדו ליגה
|- bgcolor=#ffcccc
|16|| מכבי רמלה<sup>1</sup>||30||3||11||16||26||54||-28||16
|}
1. על משחק בין הקבוצות לא הוענקו נקודות בגלל מהומה במהלך המשחק.

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]

קטגוריה:עונות בליגת המשנה בכדורגל בישראל
קטגוריה:1962 בישראל: כדורגל
קטגוריה:1963 בישראל: כדורגל
קטגוריה:תחרויות כדורגל ב-1962
קטגוריה:תחרויות כדורגל ב-1963
עונת 1963/1964 בליגה א'

עונת 1963/1964 בליגה א הייתה העונה התשיעית של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 28 קבוצות, 14 קבוצות בכל בית. את העונה הסדירה סיימו מכבי נתניה ובית"ר תל אביב במקום הראשון ועלו לליגה העליונה לעונת 1964/1965. 

ארבע הקבוצות האחרונות, שתיים מכל מחוז, ירדו ליגה.

==טבלת הליגה==
===בית הצפון===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=ccffcc
|1|| מכבי נתניה||26||22||3||1||86||17||62||47||עלתה ליגה
|-
|2|| הפועל חדרה||26||14||10||2||40||12||28||37||תוך הורדת נקודה
|-
|3|| הפועל מחנה יהודה||26||15||8||3||61||30||31||35||תוך הורדת שלוש נקודות
|-
|4|| הפועל עכו||26||10||8||8||46||43||3||28||rowspan=9|
|-
|5|| הפועל כפר סבא||26||10||6||10||40||30||10||26
|-
|6|| בית"ר נתניה||26||8||8||10||37||38||1-||24
|-
|7|| הפועל קריית חיים||26||9||6||11||28||31||3-||24
|-
|8|| הפועל כפר בלום||26||8||7||11||44||45||1-1||23
|-
|9|| הפועל הרצליה||26||7||7||12||32||43||11-||21
|-
|10|| הפועל נחליאל||26||5||10||11||25||43||18-||20
|-
|11|| מכבי חדרה||26||8||4||14||36||57||21-||20
|-
|12||מכבי זכרון יעקב||26||6||8||12||38||77||39-||20
|- bgcolor=#ffcccc
|13|| הפועל נהריה||26||5||8||13||36||51||15-||18||align=center rowspan=2|ירדו ליגה
|- bgcolor=#ffcccc
|14|| הפועל גבעת חיים||26||7||3||16||38||70||32-||17
|}

===בית הדרום===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=ccffcc
|1|| בית"ר תל אביב||26||18||3||5||64||15||49||39||עלתה ליגה
|-
|2|| הפועל באר שבע||26||18||3||5||52||16||36||39||rowspan=3|
|-
|3|| בית"ר ירושלים||26||13||6||7||56||34||22||32
|-
|4|| הפועל גבעתיים||26||12||7||7||45||29||16||31
|-
|5|| הפועל חולון||26||11||9||6||43||29||14||29||align=left|תוך הורדת שתי נקודות
|-
|6|| הפועל רמלה||26||15||2||9||53||50||3||28||align=left|תוך הורדת ארבע נקודות
|-
|7|| מכבי רמת עמידר||26||10||7||9||39||35||4||27||rowspan=4|
|-
|8|| סקציה נס ציונה||26||8||6||12||33||38||5-||22
|-
|9|| בית"ר רמלה||26||7||8||11||31||42||11-||22
|-
|10|| הפועל מרמורק||26||8||6||12||18||48||30-||22
|-
|11|| ימק"א ירושלים||26||7||9||10||30||51||21-||21||align=left|תוך הורדת שתי נקודות
|-
|12|| הפועל קריית אונו||26||6||8||12||39||54||15-||20||
|- bgcolor=#ffcccc
|13|| מכבי שמואל תל אביב||26||4||6||16||26||57||31-||14||align=center rowspan=2|ירדו ליגה
|- bgcolor=#ffcccc
|14|| הפועל ראשון לציון||26||3||6||17||26||57||-31||12
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]

קטגוריה:עונות בליגת המשנה בכדורגל בישראל
קטגוריה:1963 בישראל: כדורגל
קטגוריה:1964 בישראל: כדורגל
קטגוריה:תחרויות כדורגל ב-1963
קטגוריה:תחרויות כדורגל ב-1964
פרידה בוקארה

דניאל פרידה הלן בּוֹקָארָה (בצרפתית: Danielle Frida Hélène Boccara; 29 באוקטובר 1940, קזבלנקה, מרוקו הצרפתית – 1 באוגוסט 1996, פריז, צרפת) הייתה זמרת יהודייה-צרפתייה אשר ייצגה את צרפת באירוויזיון בשנת 1969 וזכתה במקום הראשון, בצוותא עם שלוש מבצעות נוספות.

==ביוגרפיה==
פרידה בוקארה נולדה בקזבלנקה למשפחה יהודית תוניסאית ממוצא איטלקי אשר היגרה מתוניסיה למרוקו הצרפתית. בשלהי שנות ה-50 של המאה ה-20 היגרה המשפחה לפריז ופרידה החלה את הקריירה המוזיקלית שלה כזמרת.

ב-1969 ייצגה את צרפת בתחרות האירוויזיון שנערכה במדריד עם השיר "Un jour, un enfant". התחרות הסתיימה בשוויון מרובע בין פרידה בוקארה, לולו מבריטניה עם השיר "Boom Bang a Bang", לני קור מהולנד עם השיר "De troubadour" וסלומה מספרד עם השיר "Vivo cantando", וכל ארבע הזמרות הוכרזו מנצחות.

לאחר תחרות האירוויזיון המשיכה בוקארה בקריירה ענפה והקליטה אלבומי מוזיקה במגוון סוגות ושפות. היא ביקרה והופיעה גם בישראל.

ב-1996 הלכה פרידה בוקארה לעולמה לאחר מחלה והיא בת 55.

==קישורים חיצוניים==

* 

* [http://www.diggiloo.net/?1969fr מילות השיר " Un jour, un enfant"], באתר diggiloo.net
* 

==הערות שוליים==

קטגוריה:נציגי צרפת באירוויזיון
קטגוריה:זמרות יהודיות צרפתיות
קטגוריה:יהודים מרוקאים
קטגוריה:זוכי האירוויזיון
קטגוריה:זוכי האירוויזיון: צרפת
קטגוריה:משתתפי אירוויזיון 1969
קטגוריה:צרפתיות שנולדו ב-1940
קטגוריה:נפטרות ב-1996
עונת 1964/1965 בליגה א'

עונת 1964/1965 בליגה א הייתה העונה העשירית של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 32 קבוצות, 16 קבוצות בכל בית. את העונה הסדירה סיימו הפועל מחנה יהודה והפועל באר שבע במקום הראשון והעפילו לליגה העליונה לעונת 1965/1966. 

ארבע הקבוצות האחרונות, שתיים מכל בית, ירדו ליגה.

==התחרות==
===בית הצפון===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=ccffcc
|1|| הפועל מחנה יהודה||30||20||6||4||76||23||53||46||עלתה ליגה
|-
|2|| בית"ר נתניה||30||16||7||7||57||26||31||39||rowspan=13|
|-
|3|| הפועל כפר סבא||30||16||6||8||46||29||17||38
|-
|4|| הפועל עכו||30||13||11||6||64||50||14||37
|-
|5|| הפועל חדרה||30||12||7||11||47||39||8||31
|-
|6|| הפועל קריית חיים||30||11||9||10||51||48||3||31
|-
|7|| הפועל כפר בלום||30||10||9||11||43||47||4-||29
|-
|8|| מכבי חדרה||30||10||9||11||38||55||17-||29
|-
|9|| הפועל הרצליה||30||9||9||12||45||40||5||27
|-
|10|| בית"ר חיפה||30||10||6||14||36||39||3-||26
|-
|11|| הפועל נתניה||30||10||6||14||43||54||11-||26
|-
|12|| הפועל בני נצרת||30||8||10||12||28||49||21-||26
|-
|13|| הפועל נחליאל||30||8||9||13||32||43||11-||25
|-
|14|| הפועל צפת||30||10||5||15||42||56||14-||25
|- bgcolor=#ffcccc
|15|| מכבי זכרון יעקב||30||8||7||15||43||71||28-||23||align=center rowspan=2|ירדו ליגה
|- bgcolor=#ffcccc
|16||הפועל רעננה||30||8||6||16||26||58||-32||22
|}

===בית הדרום===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=ccffcc
|1||הפועל באר שבע||30||21||4||5||70||23||47||46||עלתה ליגה
|-
|2|| בית"ר ירושלים||30||16||5||9||67||37||30||37||rowspan=13|
|-
|3||בית"ר רמלה||30||15||7||8||50||40||10||37
|-
|4||סקציה נס ציונה||30||15||6||9||52||38||14||36
|-
|5||הפועל קריית אונו||30||14||7||9||34||34||0||35
|-
|6||מכבי רמת עמידר||30||12||10||8||45||28||17||34
|-
|7||הפועל גבעתיים||30||10||13||7||39||41||2-||33
|-
|8||הפועל חולון||30||11||9||10||57||41||16||31
|-
|9||הפועל אשקלון||30||10||11||9||55||48||7||31
|-
|10||מכבי חולון||30||10||11||9||42||42||0||31
|-
|11||הפועל לוד||30||10||10||10||40||42||2-||30
|-
|12||הפועל מרמורק||30||10||7||13||44||45||1-||27
|-
|13||הבירה ירושלים||30||8||6||16||31||40||-9||22
|-
|14||בית"ר לוד||30||7||6||17||29||65||36-||20
|- bgcolor=#ffcccc
|15||הפועל רמלה||30||6||7||17||32||62||30-||19||align=center rowspan=2|ירדו ליגה
|- bgcolor=#ffcccc
|16||בית"ר הררי תל אביב||30||2||7||21||32||93||61-||11
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]

קטגוריה:עונות בליגת המשנה בכדורגל בישראל
קטגוריה:1964 בישראל: כדורגל
קטגוריה:1965 בישראל: כדורגל
קטגוריה:תחרויות כדורגל ב-1964
קטגוריה:תחרויות כדורגל ב-1965
S/2003 J 23

S/2003 J 23 הוא אחד מירחיו של כוכב הלכת צדק.

S/2003 J 23 התגלה בשנת 2003 על ידי קבוצת אסטרונומים מאוניברסיטת הוואי שהודרכה על ידי סקוט שפרד.

לאחר גילוי קוטלג בשם S/2003 J 23.

קוטרו של S/2003 J 23 הוא 2 קילומטרים והמהירות אשר בה הוא מקיף את צדק היא 2.34 ק"מ לשנייה.

רדיוס מסלולו של S/2003 J 23 סביב צדק הוא 22,740,000 ק"מ ומשך זמן הקפתו את צדק הוא 700.538 ימים.

S/2003 J 23 בעל אלבדו של 0.04 ואקסצנטריות של 0.274.

S/2003 J 23 בעל בהירות נראית של 23.6 וצפיפות של 2.6 גרם/סמ"ק.

S/2003 J 23 משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורידמה, ספונדה.

==קישורים חיצוניים==

קטגוריה:ירחי צדק